Zülfü Əsədzadə

Zülfü Əsədzadə (tam adı: Zülfü Sabit oğlu Əsədzadə) — Azərbaycanlı müğənni, "Səs Azərbaycan"ın qalibi.

 Həyatı 
Zülfü Əsədzadə 1994-cü il oktyabrın 9-da Mingəçevir şəhərində anadan olmuşdur. Təhsilinə 2001-ci ildə Mingəçevir şəhər 4 saylı orta məktəbdə başlamışdır. Məktəb yaşlarından musiqiyə, oxumağa həvəsi olduqca böyük olan Zülfü, 2005-ci ildə “Ana Kür” adlı müsabiqə ilə ilk dəfə olaraq musiqi həyatına qədəm qoyur. Müsabiqəni uğurla başa vurduqdan sonra Mingəçevir şəhər Bülbül adına 2 saylı uşaq musiqi məktəbinə daxil olmuş, məktəb xorunda solist kimi təhsilini davam etdirmişdir. 2006-cı ildə “Cazibə istedad sorağında” yarışmasında birinci yerə layiq görülmüşdür. Elə həmin ilin avqust ayında əməkdar artist Aybəniz Haşımovanın rəhbərlik etdiyi “Bülbüllər” vokal ansamblına solist seçilmişdir. 2012-ci ildə Mikayıl Müşfiq adına 18 saylı tam orta məktəbdən məzun olmuşdur. 2016-cı ildə  Azərbaycan Dövlət Mədəniyyət və İncəsənət Universitetində bakalvr təhsilini başa vurmuşdur. 

 Fəaliyyəti 

2023-cü ildə İctimai tvdə yayımlanan beynəlxalq layihə olan “Səs Azərbaycan” yarışmasına qoşulur və martın 21-də ümumxalq səsverməsi ilə yarışmanın qalibi olmuşdur.

2016-cı ildən solo fəaliyyətə başlayır. O Səs Türkiyə müsabiqəsində oxuduğu “Ay qız” mahnısı ilə bütün münsiflər heyətini özünə tərəf döndərə bilmişdi, bu hadisə Azərbaycan və Türkiyədə gündəm olmuşdu.

2006-2016-ci illərdə Bülbüllər qrupunun solisti olub, fəaliyyəti dövründə ölkə daxilində və xaricində konsertlər vermişdir.

2012-ci ildə Heydər Əliyevin 90 illiyinə həsr olunmuş universitetlər arası yarışmada birinci yerin qalibi olmuşdur. http://simsar.az/news/print-34172.html

 Diskoqrafiya 
 Sinqllar və kliplər 
 Tarix  Mahnı  Söz / Musiqi  Keçidlər 2023  Ruhumun əksi  Orxan Mürvətli / Cavid Əhmədov  Youtube 2023  Gələcəyəm  Fəxrəddin Əliyev / Xumar Qədimova  Youtube 2022  Gecə düşüncəsi  Mikayıl Müşfiq / Elçin İmanov  Youtube 2019  Son görüş  Ziya Buludov / Arif Səlimov  Youtube

 Səs Azərbaycan | Doğma Nəğmələr 
 Mahnı  Söz / Musiqi  Keçidlər Mavi gözündə  Fikrət Qoca / Polad Bülbüloğlu  Youtube Balaşın mahnısı  Cəfər Cabbarlı / Fikrət Əmirov  Youtube Ömür keçdi, gün keçdi  Xalq Bayatıları / Emin Sabitoğlu  Youtube İndi günah nə səndədir, nə məndə  Həmid Abbas / Oqtay Rəcəbov  Youtube 

 O ses Türkiye 
 Mahnı  Söz / Musiqi  Keçidlər Ay qız  Zeynal Cabbarzadə / Cahangir Cahangirov  Youtube 

 Xarici keçidlər  

 Rəsmi Video və Audio kanalları 
Youtube kanalı
Spotify
Apple music
Deezer
Yandex music

 Sosial media hesabları 
Instagram hesabı
Facebook səhifəsi 

 İstinadlar